3 
rikas Udseende fra hvad det var for faae Aarhundreder 
siden! — og Aar for Aar skrider Civilisationen her hen- 
synsløst videre paa sin vante Bane, fra Øst til Vest, 
rydder Skove, opdyrker Prærier, fortrænger eller rettere 
udrydder Landets oprindelige Beboere og Herskere, saa- 
vel dets Planter, som dets Dyr og dets vilde Folkeslag. 
Ja selv den mægtige og frodige tropiske Natur mod- 
staaer ikke i Længden denne uhyre tilintetgjørende og 
ødelæggende Kraft. — Vel giver Civilisationen ofte noget 
til Erstatning for hvad den tager; den har f. Ex. overført 
adskillige Planter til den nye Verden, hvor de have fundet 
en Jordbund, som har tiltalt dem i en ganske overordenlig 
Grad. La Platas Sletter ere saaledes paa store Strækninger 
overgroedé med europæiske Tidsler, .som håve opnaaet en 
uhyre Størrelse og aldeles forandret disse Egnes oprinde- 
lige Udseende. Kaktusen og Ågaven ere, omvendt, blevne 
overførte til Sydeuropa og voxe vildt der allevegne, saa at 
man nu finder dem afbildede paa ethvert italiensk eller 
græsk Landskab som Planter, der bidrage til at give Lan- 
det dets Charakter og ikke maåae savnes i Gjengivelser 
af denne. Vore Husdyr ere blevne overførte til den nye 
Verden og ere der paa mange Steder blevne vilde igjen; 
man kan der træffe vilde Oxer, Heste, Geder, Svin, Hunde, 
Katte, Kaniner”) osv. Den vilde Nordamerikaner er nu 
bereden, skjøndt ingen Hest fandtes paa Amerikas Jord, 
”) En lille Anekdote giver bedst en Forestilling om Udstrækningen 
og Høiden af disse Tidselskove, der nedstamme fra Tidselfrø, som 
var blandet med det Korn eller Hø, som Europæerne medbragte 
til Føde for sig og deres Husdyr paa Overreisen; en Reisende 
(Darwin) spurgte, om der var Grund til at frygte for Røvere, 
og fik det betegnende Svar: »Nei, Tidslerne ere ikke oppe 
endnu !« 
”) See dette Tidsskrift Tredie Række Andet Bind p. 263. 
1= 
